钦定古今图书集成/理学汇编/文学典/第127卷 > 《题陈中书孝庙圣政序槁》前人
## 钦定古今图书集成/理学汇编/文学典/第127卷 > 《题陈中书孝庙圣政序槁》前人

“公群子师崇言，公亲以二槁授之，使谨藏勿坠”，意殆
有记云。时李翰林𪩘已具草，光宗更自命公，盖公之
文得用于大典册如此，可谓儒者之盛矣。余观公一
生苦心穷力，稽事验物，发言成章，其可以缉熙国经，
扶补民病者甚众。顾偶未用也，君幸益求他槁，庶谨
藏勿坠，会当有用。时如晋修范武子之法，汉条贾谊、
董仲舒之论，然后为盛尔。